Document ID: 32011D0198

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Μαρτίου 2011
σχετικά με την τροποποίηση της απόφασης 2011/44/ΕΕ για τη λήψη ορισμένων μέτρων προστασίας από τον αφθώδη πυρετό στη Βουλγαρία
[κοινοποιηθείσα υπό τον αριθμό Ε(2011) 2023]
(Κείμενο που παρουσιάζει ενδιαφέρον για τον ΕΟΧ)
(2011/198/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
Εκτιμώντας τα ακόλουθα:
(1)
Στη Βουλγαρία, τον Ιανουάριο του 2011, επιβεβαιώθηκαν ένα κρούσμα αφθώδους πυρετού σε αγριόχοιρο και ορισμένες εστίες της ίδιας νόσου σε ζωικό κεφάλαιο. Κατά συνέπεια, η Βουλγαρία έλαβε μέτρα στο πλαίσιο της οδηγίας 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού (3).
(2)
Στη συνέχεια εκδόθηκε η απόφαση 2011/44/ΕΕ της Επιτροπής, της 19ης Ιανουαρίου 2011, για τη λήψη ορισμένων μέτρων προστασίας από τον αφθώδη πυρετό στη Βουλγαρία (4), καθώς ήταν αναγκαίο να ενισχυθούν τα μέτρα ελέγχου που είχε λάβει η Βουλγαρία. Η ισχύς της εν λόγω απόφασης λήγει στις 31 Μαρτίου 2011.
(3)
Στις 19 Μαρτίου 2011, η Βουλγαρία ανέφερε μία εστία αφθώδους πυρετού σε κρεατοπαραγωγά βοοειδή που έβοσκαν στον δήμο Sredets, στην περιοχή Burgas, δυτικά από τον δήμο Malko Tarnovo από τον οποίο είχε αναφερθεί η τελευταία εστία στις 31 Ιανουαρίου 2011.
(4)
Επομένως, κρίνεται αναγκαίο να παραταθεί η ισχύς των μέτρων που θεσπίστηκαν με την απόφαση 2011/44/ΕΕ έως τις 30 Ιουνίου 2011.
(5)
Συνεπώς, η απόφαση 2011/44/ΕΕ πρέπει να τροποποιηθεί αναλόγως.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 16 της απόφασης 2011/44/ΕΕ, η ημερομηνία «31 Μαρτίου 2011» αντικαθίσταται από την ημερομηνία «30 Ιουνίου 2011».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 30 Μαρτίου 2011.

Labels: 0
3
18
6